Document ID: 32005D0236

ODLOČBA KOMISIJE
z dne 15 marca 2005
o spremembi Odločbe 2003/135/ES glede zaključka načrtov za izkoreninjenje klasične prašičje kuge pri divjih prašičih in cepljenje proti prašičji kugi v izrednih okoliščinah na določenih območjih zvezne dežele Porenja-Pfalškega (Nemčija)
(notificirano pod dokumentarno številko K(2005) 596)
(Besedili v nemškem in francoskem jeziku sta edini verodostojni)
(Besedilo velja za EGP)
(2005/236/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti členov 16(1) in 20(2) Direktive,
ob upoštevanju naslednjega:
(1)
Odločba Komisije 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah v Nemčiji, v zveznih deželah Spodnja Saška, Severno Porenje-Vestfalija, Porenje-Pfalško in Posarje (2), je bila sprejeta kot eden izmed številnih ukrepov za boj proti klasični prašičji kugi.
(2)
Nemški organi so obvestili Komisijo o najnovejšem razvoju bolezni pri divjih prašičih na določenih območjih Porenja - Pfalškega.
(3)
Ti podatki kažejo, da je bila klasična prašičja kuga pri divjih prašičih uspešno izkoreninjena in da odobrenih načrtov za izkoreninjenje in cepljenje na teh območjih ni več treba izvajati.
(4)
Odločbo 2003/135/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/135/ES se nadomesti z besedilom v Prilogi k tej odločbi.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 15. marca 2005

Labels: 20
18
6